open-index/open-wikipedia-markdown huggingface dataset:
Øyvind Sakshaug

**Øyvind Sakshaug** (født 2. august 1965 i Oslo) er en norsk bandyadministrator. Han begynte sin karriere i idretten som om bandytrener og lagleder for Ullevål Idrettslag i aldersbestemte lag, og startet opp Ullevål Idrettslags andre damelag i 1990.

Sakshaug har jobbet som frivillig bandyleder i Norges Bandyforbund siden 1985. I 1986 ble han materialforvalter for guttelandslaget og medlem av ungdomskomiteen, han ble også med i utdanningskomiteen som kursansvarlig med fagfelt skøytesliping.

I 1991 ble Sakshaug materialforvalter for damelandslaget og herrelandslaget, han avsluttet denne jobben på herresiden i 2007, og på damesiden i 2011. 

## Meritter
* Materialforvalter for herrelandslaget under Bandy-VM 1993 i Vikingskipet, Norge tok 3.-plassen.
* Materialforvalter for damelandslaget under Bandy-VM 2006 i USA og Bandy-VM 2007 i Ungarn, Norge tok 3.-plass i begge mesterskapene.
* Ble i 2008 tildelt Norges Bandyforbunds hederstegn.
* Ble i 2022 Æresmedlem i Ullevål Idrettslag  for sine administre oppgaver.

## Referanser
Flyttall

**Flyttall** er en måte å representere reelle tall med et fast antall biter i en datamaskin. Navnet kommer av at kommaet ikke har noen fast plass, det vil si at det ikke er noe fast antall sifre før og etter. Man kan si at for små tall kan kommaet «flyte» framover slik at man får plass til flere sifre bak, og motsatt for store tall.

Et flyttall består av en mantisse (*m*) og en eksponent (*e*). Mantissen vil være et tall større eller lik 1, men mindre enn 2. Tallverdien flyttallet representerer vil da være gitt ved formelen *m* &times; 2*e*. Antall biter som brukes til å lagre mantissen avgjør antall signifikante sifre i tallet, og dermed nøyaktigheten. Antall biter som brukes til lagring av eksponenten avgjør hvor store og små tall som kan representeres.

Antallet flyttallsoperasjoner en datamaskin kan utføre i løpet av et sekund (FLOPS), er et viktig mål for datamaskiner i mange sammenhenger.

## Standarder
Opp gjennom historien har det blitt utviklet mange måter å lagre flyttall på, men IEEE 754-standarden har etterhvert blitt ganske dominerende. Denne standarden definerer to datatyper, kalt *single precision* (enkel presisjon) og *double precision* (dobbel presisjon). Førstnevnte er på totalt 32 biter, mens sistnevnte er på 64 biter og kan både representere større tall og flere signifikante sifre. I tillegg til vanlige tall kan de også representere uendelig store tall og spesielle verdier som signaliserer at en regneoperasjon ikke har noe svar (slik som 0 delt på 0).

## Bruk
Flyttall brukes i programmer hvor man trenger å representere reelle tall, fra vitenskapelige simuleringer til vanlige PC-programmer.

Den begrensede nøyaktigheten i flyttall gjør likevel at de er uegnet i enkelte sammenhenger. Med flyttall kan man for eksempel oppleve at 1000000 + 0,1 = 1000000. Dette er noe man må være klar over når man jobber med flyttall.

Eksempler på alternativer til flyttall er fikspunkttall (tall med fast kommaplass) og binærkodet desimaltall (BCD).
Internasjonal mester i sjakk

**Internasjonal mester i sjakk** (engelsk: *International Master*) er en tittel som tildeles dyktige sjakkspillere av verdenssjakkforbundet FIDE. Tittelen er åpen for både kvinner og herrer. Den ble innført i 1950 og blir vanligvis forkortet **IM** i sjakklitteraturen. Når en spiller har fått tittelen varer denne livet ut. FIDE tildeler også lavere titler, Candidate Master (CM) og FIDE-mester (FM), og høyere titler, stormester (GM).

Det kreves tre svært gode internasjonale turneringsprestasjoner (*normer* eller *tittelnormer*). Disse turneringene må involvere en gitt mengde andre IMer og GMer. I tillegg må spillere oppnå en gitt rating før tittelen kan tildeles spilleren. IMer har gjerne en rating mellom 2400 og 2500.

Ved spesielle omstendigheter kan tittelen IM tildeles for noen få spesifikke prestasjoner. For eksempel, under gjeldende regler, vil den som ender på 2.-plass i juniorverdensmesterskapet automatisk få tildelt IM-tittelen dersom spilleren ikke allerede har denne.

Det er mulig å hoppe over IM-tittelen og direkte bli tildelt GM-tittelen. Larry Christiansen fra USA (1977), Boris Gelfand fra Israel (1988) og tidligere verdensmester Vladimir Kramnik fra Russland ble alle GM uten noensinne å ha hatt tittelen IM. Det er dog vanligst å bli IM før GM.

Per april 2018 var det på FIDEs lister over 3600 spillere med tittelen IM. I Norge var det per april 2018 32 aktive spillere med tittelen IM og 5 med tittelen WIM (engelsk: *Woman International Master*), disse inkluderer ikke de 14 som innehar tittelen GM og 2 som har tittelen WGM. WIM-tittelen har noe lavere krav knyttet til seg enn IM-tittelen og er kun tilgjengelig for kvinner. Det er ingen restriksjoner mot kvinnelige IM.

## Referanser


## Eksterne lenker
* FIDEs offisielle hjemmesider
Mesterkandidat

**Mesterkandidat** (engelsk: *Candidate Master*) forkortes ofte **CM** og er en sjakktittel. Den blir utstedt av verdenssjakkforbundet FIDE. CM er den laveste tittelen og følger under FM, IM og Stormester i sjakk. I motsetning til IM og GM trengs det ingen normer for å få tildelt. Det eneste kravet er at man oppnår en FIDE-rating på minst 2200 eller over. Det finnes en tilsvarende tittel begrenset for kvinner, WCM (engelsk: *Woman Candidate Master*), med et litt lavere krav på 2000 i FIDE-rating.

## Eksterne lenker
* FIDEs offisielle sider - Tittelkrav
Sisak-Moslavina

**Sisak-Moslavinae** *([[kroatisk]]: Sisačko-moslavačka županija)* er et fylke i Kroatia, beliggende ved elven Sava. Det ligger i regionen det sentrale Kroatia, syd for Zagreb og grenser mot nabolandet Bosnia-Hercegovina i syd. I vest grenser det til fylket Karlovac, i nord til Zagreb fylke, i nordøst til Bjelovar-Bilogora og Požega-Slavonia og i øst til Brod-Posavina. Den største byen er Sisak som også er fylkeshovedstad. Andre større byer er Kutina, Petrinja og Novska.

## Byer og kommuner
Fylket er administrativ inndelt i 6 byer og 13kommuner. Innbyggertall i følgende lister er fra folketellingen i 2001.
### Byer

### Kommuner

## Eksterne lenker
*
Grobs angrep

**Grobs åpning** eller **Grobs angrep** er en uvanlig sjakkåpning hvor hvit starter med å flytte 
:1. ?!

Åpningen har navnet fra den sveitsiske internasjonale mesteren Henri Grob (1904–1974) som analyserte den grundig og spilte den i hundretalls av korrespondansepartier. I analysene av åpningen i sin avisspalte omtalte han åpningen som **Spikeråpningen**, et navn som fremdeles brukes sporadisk. En av de første som spilte 1.g4 var Carl Ahlhausen (1835–1892) fra Berlin og åpningen refereres også som **Ahlhausens åpning**. Savielly Tartakower spilte den i simultan og kalte den **Genoa** eller **San Pier D'Arena Opening** etter byen og utkanten av Genova hvor han først spilte åpningen. **Frics åpning** og **Kolibris åpning** brukes også.

I klassifiseringen av sjakkåpninger finner man Grob under kategorien for uregelmessige åpninger (A00).

Grob blir av de fleste betraktet som en dårlig åpning og er vanligvis ikke representert i seriøse turneringer, selv om internasjonal mester Michael Basman og stormester Spyridon Skembris forsvarer åpningen. På tross av dette har den overraskelsesmomentet, og den jevne klubbspiller vil mest sannsynlig ikke kjenne til hvordan man arresterer åpningen. Sjansen er desto større for at man føler seg overlegen og gjør feil som resulterer i at Grob-spilleren vinner. Mangel på teori i åpningen kan også gjøre at repertoaret til en mer erfaren spiller blir neglisjerbart. Intuitivt spill av hvit kan lede svart inn i farlige feller. Mange av disse baserer seg på svarts svar 1...d5 som angriper bonden med hvitfeltsløperen. Etter 2.Lg2 Lxg4!? har hvit angrep som langt på vei veier opp for tapet av bonden. Linjen 3.c4 og etterhvert Db3 som peker mot de svekkede feltene d5 og b7 ser utvilsomt fordelaktig ut for hvit.

Svart er nødvendigvis ikke tvunget til å gi hvit disse mulighetene. Etter 1...e5 kan svart sikte seg inn mot h4 som er svakt etter hvits bondefremstøt. Hvis 2.Lg2 vil 2...h5 tvinge frem en svekkelse av den hvite bondestrukturen og 2.d3 (med ideen 2...h5 3.g5) eller 2.h3, kan besvares med 2...Se7 med trussel ...Sg6 etterfulgt av ...Sf4 eller Sh4, som river i stykker hvits fianchetto på kongefløyen.

Det viktige i Grob er utviklingen av hvitfeltsløperen på g2 hvor den dominerer den lange diagonalen. For å fremme dette målet må hvit rydde sentrum for bønder. 3.c4 er derfor vanligvis hvits tredje trekk for å rive ned sentrum.

På grunn av den uvanlige bondestrukturen som hvit oppnår med å spille g4 og c4 så tidlig i partiet, er det sjelden noen fordel å rokere. Spillet utvikler seg som regel til et vilt og vidåpent spill, og avgjørende fordeler har som regel gjort seg gjeldende i løpet av de første 20 trekkene.

## Referanser

*
*
* 
* 
* p. 201-210 
*  

## Eksterne lenker
*
Varaždin (fylke)

**Varaždin** er et *([[kroatisk]]: Varaždinska županija)* er et fylke i Kroatia, beliggende ved elven Drava. Det ligger nord i regionen det sentrale Kroatia og grenser mot nabolandet Slovenia i nordøst. I nord grenser det til fylket Međimurje, i sydøst til Koprivnica-Križevci, i syd til Zagreb fylke og i sydvest til Krapina-Zagorje. Den største byen og fylkeshovedstad er Varaždin, andre større byer er Ivanec og Novi Marof.

## Byer og kommuner
Fylket er administrativ inndelt i 6 byer og 22 kommuner. Innbyggertall i følgende lister er fra folketellingen i 2001.
### Byer

### Kommuner

## Eksterne lenker
*
Romlig modell

En **romlig modell** er en sentral modell og komponent innenfor statsvitenskap. Den brukes særlig for å forstå velgeratferd og har vært svært innflytelsesrik i studien av valg siden den ble popularisert av Anthony Downs i 1957. Ingen annen formell paradigme har hatt like vidstrakt bruk eller like stor innflytelse på hvordan folk tenker på politikk. 

Modellen ble først utviklet uavhengig av hverandre til bruk innenfor markedsanalyse (Harold Hotelling 1929) og innenfor psykologi for å forstå individuell oppførsel/valg (Clyde Hamilton Coombs 1950).
## Nøkkelkomponenter
# Hver velger kan representeres som et punkt i et hypotetisk rom slik at punktet reflekter personens idealpolitiske verdi.
# Den politiske posisjonen til kandidaten kan representeres av et punkt i det samme rommet.
# Velgeren velger den kandidaten som har en posisjon som ligger nærmest sin egen posisjon.

## Kritikk
Den romlige modellen har blitt kritisert vidt. Den mest systematiske kritikken kom i 1963, fra Donald Stokes, som særlig fikk gjennomslag for kritikken av «ordnede dimensjoner». Her stilles det spørsmålstegn ved antalgelsen i den romlige modellen som sier at velgerne mottar ordnede alternativer på de relevante sakene/dimensjonene i valgkampanjen. George Rabinowitz (1978) konkluderte med at det konvensjonelle romlige paradigmet var feil fordi «sak» opererer på en diffus/gemyttelig måte. Hovedpoenget i kritikken mot den romlige modellen ligger i at velgerne ikke ser på «sak» på samme skarpe posisjonsmessige måte som teorien antar at velgerne gjør.

## Referanser
Kvinnelig internasjonal mester i sjakk

**Kvinnelig internasjonal mester i sjakk** (engelsk: *Woman International Master*) er en sjakktittel utdelt av verdenssjakkforbundet FIDE, ofte referert til som **WIM**. Denne tittelen er begrenset til kvinnelige sjakkspillere. FIDE tildelte den første WIM-tittelen i 1950, men da under det tidligere navnet IWM (*International Woman Master*).

Tittelen ligger under FM, IM, WGM og GM, men ligger over CM, WFM og WCM. Til tross for at WIM ligger under FM er WIM gjerne mer ansett. Dette er fordi FM-tittelen kun krever en FIDE-rating over 2300 mens WIM-tittelen i tillegg til et ratingkrav på minst 2250 krever et sett med tittelnormer.
Spillere som oppnår 2.-plass i juniorverdensmesterskapet for jenter blir automatisk tildelt tittelen WIM.

På juli-listen til FIDE i 2005 var det listet opp nesten 500 spillere med tittelen WIM. I Norge er det per september 2008 to spillere med tittelen WIM. Disse er WIM Ellen Hagesæther (2236) og WIM Sheila Barth Sahl (2231). Under sjakkolympiaden i Dresden, 2008, sikret også Silje Bjerke seg denne tittelen. Katrine Tjølsen fikk tittelen i januar 2010.

## Referanser
WIM

**WIM** har flere betydninger:

* World Islamic Mission, en internasjonal islamsk organisasjon
* *Woman International Master*, Kvinnelig internasjonal mester i sjakk, en tittel innen sjakk
* *WAP Identity Module*, en protokoll basert på WAP-standarden
* Stasjonskoden til Wimbledon stasjon
Ariel Ortega

**Ariel Arnaldo Ortega** (født 4. mars 1974) er en tidligere argentinsk fotballspiller.

Ortega spiller i hjemlandet for CA River Plate, der han også begynte å spille på begynnelsen av 1990-tallet. Han har også spilt for klubber som Valencia CF, UC Sampdoria, Parma FC og Fenerbahçe SK.

I 1994 fikk han sin VM-debut mot  som innbytter for Diego Maradona. Han har deltatt på  i VM-sluttspillene i 1994, 1998 og 2002. Ortega var også med på landslaget under OL 1996 i Atlanta der Argentina tok sølvmedaljene.

## Referanser


## Eksterne lenker
*
Hard Rock Café Cancún

**Hard Rock Café Cancun** er en del av den amerikanske restaurantkjeden Hard Rock Café. Den ligger i den meksikanske feriebyen Cancún. Hver restaurant i kjeden har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Cancún ble åpnet 9. juni 1987. Cancún er en ung by, hvor det bare var jungel så sent som i 1974, da utbyggingen startet.

## Klenodier
* En scenedrakt som Madonna har brukt og signert.
* Et svart belte som Jimi Hendrix brukte i 1963.
* En Versace-jakke brukt og signert av Elton John i 1992.
* Whitney Houstons sorte scenedrakt, som hun brukte på verdensturneen «Moment of truth».
* En hvit jakke som ble brukt av Elvis Presley på 1970-tallet.
* En fløyelsjakke som er brukt av James Brown.
* Spesialdesignet gitar som ble brukt av Tony Iommi i Black Sabbath rundt 1984–85.
* Gitar som er brukt av The Cult.
* Michael Jacksons røde lærjakke som han brukte i musikkvideoen «Beat it».
EM i friidrett 1998 – Stavsprang kvinner

Dette er de offisielle resultatene for øvelsen **Stavsprang damer** ved EM i friidrett 1998 i Budapest, Ungarn som ble avholdt den 21. august 1998. Dette var første gang stavsprang damer var øvelse ved utendørs-EM.

Norge var ikke representert i øvelsen.

## Medaljevinnere

## Rekorder før mesterskapet

## Resultater
### Kvalifisering
*Avholdt 18. august 1998
#### Gruppe A

#### Gruppe B

### Finalen

## Eksterne lenker
* Resultater
Tranebærmåler

**Tranebærmåler** (*Carsia sororiata*) er en sommerfugl i gruppen av de egentlige målere (Geometridae). Den finnes over hele Norge.

## Utseende
En liten til middelsstor (vingespenn 19 – 24 mm), slank, grå måler. Den kan kjennes på forvingenes spisse form, de to mørke tverrbåndene og særlig på de skarpt røde flekkene i vingenes ytre del. **Forvingen** er grå, tilspisset ytterst, i den ytre delen med to jevnbrede, mørkere bånd. Disse bukter seg sterkt og møtes ofte i den bakerste halvdelen av vingen. Det ytterste båndet har to tannformede utbuktninger, ved hver av disse er det en diffus, skarpt brunrød eller rød flekk. Det ser ut som om det er sølt blod på vingen, de to flekkene gror ofte sammen til én. **Bakvingen** er silkeaktig lysgrå. Larven er naken, lang og slank, på ryggen varmt gulbrun med diffuse, blå flekker, på sidene med en skinnende hvit lengdestripe. Buken er gråaktig.

## Levevis
Arten lever på myrer og fuktige heier. Larvene lever på blomster og blader av forskjellige dvergbusker, slik som tranebær, tyttebær, blokkebær, åkerbær og krekling. De voksne målerne flyr i juli – august.

## Utbredelse
Arten finnes både i Europa, i Nord-Asia og over store deler av Nord-Amerika. I Norge er den funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Carsia sororiata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Achille Souchard

**Achille Souchard** (født 17. mai 1900, død 24. september 1976) var en fransk syklist som deltok i de olympiske leker 1920 i Antwerpen.

Souchard ble olympisk mester i sykkel under OL 1920 i Antwerpen. Han var med på det franske laget som vant lagkonkurransen i landeveisritt foran Sverige. Det ble kun kjørt ett landeveisritt under OL i 1920, rittet var 175 kilometer. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. De andre syklistene på det franske laget var Fernand Canteloube,  Georges Detreille og Marcel Gobillot. Souchard kom på tiendeplass individuelt.

## OL-medaljer
* 1920  Antwerpen -  **Gull** i sykling, landeveisritt lagkonkurranse  Frankrike

## Referanser


## Eksterne lenker
*
Loria undergrunnsstasjon

**Loria undergrunnsstasjon** er en stasjon på linje A på Buenos Aires’ undergrunnsbane. Den ligger mellom stasjonene Plaza Miserere og Castro Barros.

Den ligger under en av byens mest prominente gater, *Avenida Rivadavia* i bydelen Balvanera, i krysset mellom den og *Sánchez de Loria*. I nærheten av stasjonen ligger Universetet i Buenos Aires’ psykologifakultet, Colegio Mariano Moreno og Hospital Ramos Mejía. Gata som stasjonen er oppkalt etter har navn fra Mariano Sánchez de Loria, en prest og en av de som signerte den argentinske uavhengighetserklæringa.

Loria var del av den andre strekninga av undergrunnsbanen som ble åpna, den 1. april 1914, og gjorte at man kunne reise fra Plaza de Mayo til Río de Janeiro undergrunnsstasjon.
Beograd-Bar-banen

**Beograd-Bar-banen** er en 476 km lang jernbane som går mellom Serbias hovedstad Beograd og den montenegrinske havnebyen Bar ved Adriaterhavet. 301 km går gjennom Serbia og 175 km gjennom Montenegro. 

Jernbanen ble innviet i 1976 og var i mange år den viktigste ferdselsåren for Serbias og Beograd-områdets utenrikshandel. Området den passerer er svært vanskelig, ikke minst passasjen langs Tarakløften. Banen passerer hele 254 tunneler og 435 broer, herunder Mala Rijeka-viadukten, som er Europas høyeste jernbanebro.. Det er betydelig etterslep i vedlikeholdet, og banen har hatt alvorlige ulykker. Togene går med redusert fart og bruker 10-11 timer i stedet for de opprinnelige 7 timer på strekningen.

jernbanen gjør byen Bar mer økonomisk aktiv hele året, og har gjort havnen i Bar til en viktigere inntektskilde for byen. Under krigene på Balkan 1992&ndash;2000 var banen tidvis stengt for transittrafikk til og fra Serbia, som ledd i den internasjonale boikotten av denserbisk-montenegrinske unionen. I 1999 ble banen i Serbia bombet av NATO-styrker.

## Referanser


## Eksterne lenker
*
Fernand Canteloube

**Fernand Canteloube** (født 3. august 1900 i Aubervilliers, død 16. juli 1976 i Créteil) var en fransk syklist som deltok under OL 1920 i Antwerpen.

Canteloube ble olympisk mester i sykling under OL 1920 i Antwerpen. Han var med på det franske laget som vant lagkonkurransen i landeveisritt. Det ble kun kjørt ett landeveisritt under OL i 1920. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. De andre syklistene på det franske laget var Georges Detreille, Marcel Gobillot og Achille Souchard. Canteloube kom på tredjeplass individuelt.

## OL-medaljer
* 1920  Antwerpen -  **Gull** i sykling, landeveisritt lagkonkurranse  Frankrike 
* 1920  Antwerpen -  Bronse i sykling, landeveisritt 175 kilometer

## Referanser


## Eksterne lenker
*
Rochefort (øl)

**Rochefort** er et bryggeri i Notre Dame de St. Remy, et kloster like utenfor Namur i regionen Vallonia i Belgia, som lager trappistøl. Klostret som tilhører trappistordenen (opprinnelig en gren av Cistercienserordenen) er blant de få klosterne som får kalle ølet sitt for trappistøl. Ølproduksjonen er på cirka 18&nbsp;000 hektoliter per år.

## Historie
Den første bryggerivirksomheten i klostret skjedde allerede i 1595 av cisterciensermunker. Gjennom århundrene har klosteret utvidet og blitt gjenoppbygget flere ganger. Den siste ødeleggelsen skjedde i 1789 og den siste gjenopbyggningen var i 1887. Ølproduksjonen ble gjenopptatt i 1899. 

## Ølsorter

* **Rochefort 6**, 7,5 % alkohol volumprosent, med rød kork

* **Rochefort 8**, 9,2 % alkohol volumprosent, med grønn kork

* **Rochefort 10**, 11,3 % alkohol volumprosent, med blå kork

Navnet på ølene reflekterer den lokale måleenheten for sukkermengden i vørteren, "Belgiske grader".

## Referanser


## Litteratur

* 

## Eksterne lenker
*
Liste over vinnere av UEFAs turneringer for klubblag

**Union of European Football Associations** (UEFA) er det administrative og styrende organet for europeisk toppfotball. Den driver fire store klubbkonkurranser: Mesterligaen, UEFA-cupen, UEFA Intertoto Cup og UEFA Super Cup. UEFA var også ansvarlig for driften av Cupvinnercupen som ble avviklet i 1999. Det eneste laget som har vunnet alle disse konkurransene er den italienske klubben Juventus. De mottok UEFA-plaketten fra UEFA i 1987 som en erkjennelse på at de har vunnet de tre viktigste europeiske klubbkonkurranser (Mesterligaen, Cupvinnercupen og UEFA-cupen). Juventus vant til slutt Intertoto-cupen i 1999. Den italienske klubben AC Milan er den mest suksessrike klubben som har klart å vinne disse cupene 14 ganger, mens den spanske klubben Real Madrid, som har rekord for flest Mesterliga-trofeer, er den tredje mest vellykkede, med 12 titler. Liverpool FC, som innehar rekorden for flest UEFA-cuptrofeer, er nest mest vinnende, med 13 trofeer. Italienske klubber er de mest vellykkede, og har vunnet 40 titler. Engelske klubber er det nest mest vellykket med 38 titler, og spanske klubber er det tredje mest suksessrike, med 34 trofeer.

## Forklaring

## Oversikt
Denne tabellen viser det totale antall UEFA-klubbkonkurranser vunnet av klubber. Milan har vunnet flest UEFA-klubbkonkurranser med sine 14. De holder rekord for flest UEFA Super Cup-seire, med sine fem trofeer. Den engelske klubben Liverpool er neste på listen, etter å ha vunnet 13 UEFA-konkurranser. De har vunnet UEFA-cupen tre ganger. Real Madrid er den tredje mest suksessrike klubben i UEFA-konkurranser med sine 12 trofeer. 

## Nasjoner
Denne tabellen viser totalt antall titler vunnet av klubbene fra hvert land. Italiensk klubber er det mestvinnende i UEFA-konkurranser med sine 40 titler. Italiensk klubber har vunnet Mesterligaen 11 ganger, en bragd de deler med spanske klubber.
Novi Beograd

**Novi Beograd** er en bydel og en av de 17 kommunene i hovedstadsregionen Beograd i Serbia. Bydelen har 212 104 innbyggere (2011), og utgjør 41&nbsp;km² av Beograd storkommune.

Novi Beograd ligger vest for bysentrum og eidet hvor Donau og Sava møtes. Bydelen er bygget fra slutten av 1940-årene på et kunstig anlagt sletteland over et tidligere sumpområde, og var i mange år det største byggeprosjektet i det forhenværende Jugoslavia. Bebyggelsen er preget av monumental blokkbebyggelse i betong, i typisk etterkrigsmodernistisk stil.  

Den serbiske regjeringen har flere departementer og etater i Novi Beograd, og mange internasjonale bedrifter har sine hovedkvarter her. Hovedveien vestover til Beograd Nikola Tesla lufthavn går gjennom bydelen, og den nye sports- og konsertarenaen Beograd Arena med 23&nbsp;000 innendørs sitteplasser ligger også her.  

Under andre verdenskrig lå Sajmište konsentrasjonsleir her. 

Folketallet siden oppbyggingen av bydelen startet systematisk i 1948, har vært:
*1953 folketelling – 11 339 
*1961 folketelling – 33 347 
*1971 folketelling – 92 500 
*1981 folketelling – 173 541 
*1991 folketelling – 218 633 
*2002 folketelling – 217 773 
*2011 folketelling – 212 104
Slaget ved Punitz

**Slaget ved Punitz** var et slag under den store nordiske krig mellom svenske styrker ledet av Karl XII og saksiske styrker under ledelse av den tyske offiseren Johann Matthias von der Schulenburg. Slaget fant sted  ved byen Punitz (pl: Poniec) i Storpolske voivodskap nær grensen til Schlesien.  

Den svenske hæren hadde forgjeves prøvd å drive ut den saksiske hæren ved flere kavalerisammenstøt. Denne dagen hadde sakserne gruppert seg i en stor kvadratformasjon ved den lille landsbyen Janitz vest for Punitz.
Gerhard Berger

**Gerhard Berger** (født 27. august 1959 i Wörgl) er en østerriksk racerfører som kjørte Formel 1 fra  til . Han eide 50% av Formel 1-teamet Scuderia Toro Rosso til han solgte sin andel tilbake til Red Bull-eieren Dietrich Mateschitz i november 2008.

Berger deltok i Formel 1 i fjorten sesonger, kom på tredjeplass sammenlagt 2 ganger, (i  og i ). I sin karriere vant han ti løp, fikk 48 pallplasser, 12 poles og 21 raskeste runder (to flere enn hans tidligere teamkamerat, rival og venn Ayrton Senna). Med 210 starter er han en av de mest erfarne i Formel 1s historie. Berger er også kjent som den første og siste til og vinne et løp for Benetton-teamet, med elleve år mellom dem. Han er berømt for sin humoristiske smak og aggressive kjørestil.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - I  kjørte Berger ATS-teamets bil nr 2, og ettersom teamet bare hadde meldt på én bil for hele mesterskapet var den andre bilen ikke berettiget til å ta poeng.

## Se også
* Liste over Formel 1-førere.

## Referanser

## Eksterne lenker
*
Maurice Peeters

**Mouritius «Maurice» Prosper Peeters** (født 5. mai 1882 i Antwerpen i Belgia, død 6. desember 1957) var en nederlandsk syklist som deltok i de olympiske leker 1920 i Antwerpen og 1924 i Paris.

Peeters ble olympisk mester i sykling under OL 1920 i Antwerpen. Han vant den individuelle sprinten på bane 1000 meter. Fire år senere, under OL 1924 i Paris, kom han på tredjeplass i tandemsykling sammen med Gerard Bosch van Drakestein.

## OL-medaljer
* 1920  Antwerpen -  **Gull** i sykling, 1000 meter sprint 
* 1924  Paris -  Bronse i sykling, tandemsykling

## Referanser


## Eksterne lenker
*
Hyrynsalmi

**Hyrynsalmi** er en kommune i landskapet Kajanaland i Finland. Den grenser til kommunene Kuhmo, Puolanka, Ristijärvi og Suomussalmi. Kommunen er enspråklig finsk. Hyrynsalmi hadde .

## Referanser


## Eksterne lenker
* Kommunens offisielle nettsted (finsk)
Henry George (syklist)

**Henry George** (1891–1976) var en belgisk syklist som deltok i de olympiske leker 1920 i Antwerpen.

George ble olympisk mester i sykling under OL 1920 i Antwerpen. Han vant det individuelle rittet over 50 kilometer på bane.

## OL-medaljer
*  1920  Antwerpen - **Gull** i sykling, 50 kilometer  Belgia

## Eksterne lenker
*
Malaysias Grand Prix 2001

**Malaysias Grand Prix 2001** var et Formel 1-løp arrangert den 18. mars 2001 på Sepang International Circuit i Malaysia. Det var det andre løpet i Formel 1-sesongen 2001.

## Klassifisering
### Løpet

## Referanser
Lori Piestewa

**Lori Ann Piestewa** (født 14. desember 1979 i Arizona, død 23. mars 2003 i Irak) var den første kvinnelige amerikanske indianer som ble drept i tjeneste i United States Army.

## Bakgrunn
Lori Piestewa ble født og vokste opp i Tuba City i Arizona, en by med mer enn 50 % arbeidsledighet. Hun er datter av Terry Piestewa og Priscilla «Percy» Baca Piestewa. Faren er Hopi indianer mens moren av meksikansk avstamning. De møttes i 1964 og giftet seg i 1968. Familien har en lang tradisjon med militærtjeneste, både faren og bestefaren var i US Army, faren tjenestegjorde i Vietnamkrigen fra 1965 til 1967.

Som barn fikk Lori Hopinavnet Köcha-Hon-Mana (norsk: Hvit-Bjørn-Jente). 

## Militærtjeneste
Hun vervet seg i militære for å forsørge sine to barn Brandon og Carla Whiterock, og primært få penger til å kjøpe et hjem til dem. Hun var i 507th Army Maintenance Company i Irak, og hun falt i et bakhold i Nasiriyah i Sør-Irak 23. mars 2003 med konvoien hun var med i. Hun var med i en Humvee som ble truffet av en rakettdrevet granat i venstre forhjul. 3 soldater i bilen ble drept, og Lori og venninnen, Jessica Lynch, ble tatt til fange, begge ble skadet i bakholdsangrepet. Lori døde kort tid etter på et lokalt irakisk sykehus av hodeskadene hun fikk. Jessica overlevde og ble befridd av amerikanske soldater mens hun var på sykehuset.

## Hyllest
Lori fikk Purple Heart og Prisoner of War Medal, samt forfremmet fra *Private First Class* til *Specialist* post mortem. Myndighetene i Arizona offisielt omdøpte fjellet *Squaw Peak* til *Piestewa Peak*. Jessica Lynch ga datteren sin navnet Dakota Ann for å hedre venninnen som ble drept. I mai 2005 fikk Loris foreldre og barn et nytt hus av TV-programmet Extreme Makeover: Home Edition, som også bygget et møtelokale for krigsveteraner i Tuba City for å hedre indianske krigsveteraner.

## Referanser


## Litteratur
* Rick Bragg – *I Am a Soldier, Too: The Jessica Lynch Story* (2003) ISBN 1400042577

## Eksterne lenker
* A Wrong Turn in the Desert
* Lori Piestewa, Prisoner of War Killed 
* Fallen Heroes of Operation Iraqi Freedom
Semjon Dezjnjov

**Semjon Dezjnjov** (russisk: Семён Ива́нович Дежнёв &ndash; *Semjon Ivanovitsj Dezjnjov*), født 7. mars 1605 i Velikij Ustjug i Vologda oblast, død 1673 i Moskva, var en russisk kosakk og oppdagelsesreisende. Han utforsket store deler av det østre Sibir og ble i 1648 den første som seilte gjennom stredet mellom Alaska og Sibir, 80&nbsp;år før Vitus Bering, som senere ga stredet sitt navn Beringstredet.

## Biografi

### Tidlig liv
Lite er kjent om Dezjnjovs liv. Han ble født i byen Velikij Ustjug i det nordvestre Russland og begynte rundt 1630 som skatteindriver i statlig tjeneste. Han bega seg til Sibir hvor han arbeidet bl.a. rundt byene Tobolsk og Jenisejsk, før han havnet i Jakutsk rundt 1638. Herfra reiste han rundt i traktene ved elvene Indigirka, Lena og Jana og så langt øst som Kolyma.

I juni 1647 foretog han sammen med pelshandleren Fedot Aleksejev en reise fra Kolyma til Anadyr, men isforholdene gjorde at de måtte avbryte ekspedisjonen.

### Ekspedisjonen 1648

Den 20. juni 1648 startet en ny ekspedisjon mot området. 90 mann i sju små båter (av typen «kotsj») forlot byen Nizjnekolymsk med kurs østover, og de nådde munningen av Kolyma i juli. Herifra fortsatte man mot øst langs Tsjuktsjerhalvøyas kyst og rundet deretter Nordøstkapp og seilte videre mot sydvest til Diomedesøyene.

Deretter ble ekspedisjonen dramatisk. Rundt oktober forsvant Aleksejevs gruppe sporløst til havs under en storm, og Dezjnjovs gruppe forliste ved fastlandskysten og ble tvunget til å overvintre ved Anadyrelva som de nådde frem til i desember.

Våren 1649 fortsatte ekspedisjonen oppover elva og grunnla handelsplassen *Anadyrsk ostrog* nær det nåværende Markovo. Lengre oppover elva støtte de deretter på Mikhail Stadutsjin og Semjon Motoras ekspedisjon, som hadde tatt veien over land fra Jakutsk.

Rapporten om de nye oppdagelsene og den 3200&nbsp;kilometer langa ekspedisjonen havnet imidlertid i et arkiv i Jakutsk og nådde aldri fram til St. Petersburg.

### Senere liv
Dezjnjov og Motora ble værende og fortsatte å utforske området frem til 1659, før de vendte tilbake mot Jakutsk og kom frem dit våren 1661.

Deretter foretok Dezjnjov 1662 en reise til Moskva for å levere en last av pelser og kassakister og vende tilbake til Jakutsk 1664. I Moskva ble han utnevnt til kosakkhøvding.

1670 får han på nytt oppdraget å reise til Moskva med en verdifull last og han ankom dit i 1672.

1673 dør den nå sykelige Dezjnjov i Moskva.

## Ettermæle
Først i 1736 gjenfant den tyske historikeren Gerhard Müller Dezjnjovs opptegnelser i et arkiv i Jakutsk.

I 1898 ble Nordøstkapp omdøpt til Kapp Dezjnjov av tsar Nikolai II i forbindelse med 250-års jubileet for Dezjnjovs reise.

## Referanser


## Eksterne lenker
* Discoverers web: Semjon Dezjnjov (engelsk)
* Semjon Dezjnjov, biografi (russisk)
Hard Rock Café Nashville

**Hard Rock Café Nashville** er en del av en amerikansk restaurantkjede. Den holder til i den amerikanske byen Nashville, men det finnes lignende restauranter spredt over store deler av verden. Hver restaurant har en unik fremtoning, med musikalske klenodier fra kjente artister, samt mange fra landets egne artister. Kjeden ble etablert i 1971, mens restauranten i Nashville ble åpnet 21. juni 1984. 

## Mest prestisjefylte klenodier
* «Stars and stripes»-skjorten til Jimi Hendrix som han brukte på turné sommeren 1970, før han tapte den i en bordtenniskamp.
* Jimmy Page (Led Zeppelin) sin skreddersydde vest.
* En mørkegrønn jakke eid og signert av Eddie Vedder i Pearl Jam.
* Cowboyhatten som Garth Brooks brukte på turneen «The Garth Brooks reunion show».
* En mikrofon som er brukt og signert av Marilyn Manson.
* Lynyrd Skynyrd har brukt og signert en cymbal etter en konsert i Orlando.
* Cowboyhatten som Madonna brukte under sin verdensturné «Drowned World Tour» i 2001.
* Sko som Roy Orbison brukte på scenen på 1960-tallet.
* Bo Diddley sin gitar, som ble brukt i et spesielt program på ABC.
* En akustisk gitar som Sugar Ray ødela på scenen på Hard Rock Hotell Las Vegas.

## Eksterne lenker
*
Miroslav Mišković

**Miroslav Mišković** (født 5. juli 1945 nær Kruševac) er en serbisk forretningsmann, og landets antatt rikeste person. Han eier kjøpesenterkjeden Delta City via *Delta Holding*, som er delvis solgt ut til belgiske eiere. Delta Holding er involvert i landbruk, finansiering, eiendomsmekling, media og dagligvaresalg. Delta Banka (1991) ble solgt til italienske Banca Intesa i 2005.

Miskovic grunnla også den underholdningsbaserte TV-stasjonen Pink TV, og er medeier i det nye stadion i Novi Beograd hvor fotballaget Partizan spiller hjemmekamper. 

Miroslav Mišković tok økonomieksamen ved Universitetet i Beograd i 1971, og arbeidet deretter i bank og kjemisk industri. Den store formuen bygde han opp under Balkankrigene 1992&ndash;2000, under regimet til Slobodan Milošević. I 1990 var Mišković en kort tid visestatsminister under Milošević. Regjeringen utgått av DS fram til 2012 hadde et akseptabelt forhold til Mišković, mens koalisjonsregjeringen som ble innsatt i 2012 under ledelse av statsminister Ivica Dačić, og spesielt visestatsminister Aleksander Vukčić, har inntatt en klart kritisk holdning til Mišković som ledd i en synlig kampanje mot korrupsjon.

## Referanser
Thomas Lance

**Thomas «Tommy» Glasson Lance** (født 14. juni 1891 i London, død 29. februar 1976 i Brighton) var en britisk syklist som deltok i de olympiske leker 1920 i Antwerpen.

Lance ble olympisk mester i sykling under OL 1920 i Antwerpen. Han vant konkurransen i tandemsykling sammen med Harry Ryan. I finalen beseiret de et lag fra Sør-Afrika.

## OL-medaljer
* 1920  Antwerpen -  **Gull** i sykling, tandem

## Eksterne lenker
*
Kattegatbroen

**Kattegatbroen** er en foreslått broforbindelse over havområdet Kattegat. Hvis den blir bygget, vil den gå fra Kalundborg via Samsø til et område mellom Århus og Horsens. I 2019 startet Trafikstyrelsen og Vejdirektoratet en forundersøkelse omkring broprosjektet. Sommeren 2022 offentliggjorde Transportministeriet forundersøkelsens rapport. Per januar 2025 er det ikke fattet noe vedtak om å gå videre med prosjektet.

## Referanser


## Kilder
* Vejdirektoratet: En fast forbindelse over Kattegat Besøkt 2. januar 2025
* Kattegatforbindelsen (offisielt nettsted) Besøkt 2. januar 2025
Virovitica-Podravina

**Virovitica-Podravina** *([[kroatisk]]: Virovitičko-podravska županija)* er et fylke i Kroatia, beliggende ved elven Drava. Det ligger nordvest i regionen Slavonia og grenser mot nabolandet Ungarn i nordøst. I øst grenser det til fylket Osijek-Baranja, i syd til Požega-Slavonia, i sydvest til Bjelovar-Bilogora og i nordvest til Koprivnica-Križevci. Største by og fylkeshovedstad er Virovitica, nest største by er Slatina.

## Byer og kommuner
Fylket er administrativ inndelt i 3 byer og 13 kommuner. Innbyggertall i følgende lister er fra folketellingen i 2001.
### Byer

### Kommuner

## Eksterne lenker
*
Barajevo

**Barajevo** er en forstad og en av de 17 kommunene i hovedstadsregionen Beograd i Serbia. Bydelen har 24,641 innbyggere (2002), og utgjør 213 km² av Beograd storkommune.

Tettstedet Barajevo har 9.231 innbyggere (2005).

Den ligger sør for byen, i området Šumadija som er den sentrale regionen i Serbia. Ibar-motorveien sørover, og Beograd-Bar-banen til Adriaterhavet, går gjennom kommunen. Kommunen vokser raskt i befolkning, uten at investeringene i infrastruktur følger med. Kommunen ble grunnlagt i 1956 og har tatt opp i seg flere andre småkommuner.

Folketallet i etterkrigstiden har vært:
* 1961: 17,461 
* 1971: 16,552 
* 1981: 18,815 
* 1991: 20,846 
* 2002: 24,641 
* 2005: 26.449 

Det er lite industri i kommunen utover en kulelagerfabrikk. Økonomien baserer seg på landbruk.
## Eksterne lenker
*
Obrenovac

**Obrenovac** er en forstad og en av de 17 kommunene i hovedstadsregionen Beograd i Serbia. Obrenovac hadde 72&nbsp;524 innbyggere i 2011, og utgjør 410 km² av Beograd storkommune.

Tettstedet Obrenovac har 25&nbsp;429 innbyggere (2011). Det er lite industri i kommunen utover et kullkraftverk. Ellers baseres økonomien på landbruk. Den kinesisk eide fabrikken Mei Ta sysselsetter mange av byens innbyggere. 

## Referanser
Margaret Woodbridge

**Margaret Darling Woodbridge** (senere *Presley*, 1902–1995) var en amerikansk svømmer som deltok i de olympiske leker 1920 i Antwerpen.

Woodbridge ble olympisk mester i svømming under OL 1920 i Antwerpen. Hun var med på det amerikanske laget som vant 4 x 100 meter fri. De vant foran Storbritannia med tiden 5.11,6 som var ny verdensrekord og nesten tjue sekunder raskere  enn sølvvinnerne. De andre svømmerne på gull-laget var Ethelda Bleibtrey, Irene Guest og Frances Schroth. Det var kun tre nasjoner som stilte med lag i 4 x 100 meter fri for damer. Finalen ble avviklet 29. august 1920. På 300 meter fri individuelt kom hun på andreplass bak Ethelda Bleibtrey.

## OL-medaljer
* 1920  Antwerpen -  **Gull** i svømming, 4 x 100 meter fri (USA) 
* 1920  Antwerpen -  Sølv i svømming, 300 meter fri

## Referanser


## Eksterne lenker
*
Sopot (Serbia)

**Sopot** er en forstad og en av de 17 kommunene i hovedstadsregionen Beograd i Serbia. Bydelen har 21,390 innbyggere (2002), og utgjør 271 km² av Beograd storkommune.

Tettstedet Sopot har 5,752 innbyggere (2005).

Den ligger sør for byen, i fjellområdet Kosmaj.  Siden 1972 har den serbiske filmfestivalen vært arrangert her.

Det er lite industri i kommunen, men en høyere økonomisk høyskole.
Daniel Passarella

**Daniel Passarella** (født 1953) er en argentinsk tidligere fotballspiller og -trener.

Daniel Passarella var lagkaptein for det  som på hjemmebane vant VM-gull i 1978 etter finaleseier på River Plate stadion mot  (3&ndash;1).

Etter VM-triumfen flyttet Passarella til Italia, der han spilte for ACF Fiorentina og Internazionale.

Han var trener for Argentinas landslag under kvalifiseringen til VM 1998 samt under sluttspillet i Frankrike. Der tapte Argentina i kvartfinalen mot Nederland (1-2).

Senere har Passarella også vært trener for .

## Fakta
* 70 A-landskamper/22 mål (1976–1986).
* VM-gull 1978.
* Sju ligaseire i Argentina som spiller for River Plate, samt tre titler som trener for samme klubb.
* Årets trener i Sør-Amerika 1997.

## Referanser

## Eksterne lenker
*
Malaysias Grand Prix 2000

**Malaysias Grand Prix 2000** var et Formel 1-løp arrangert den 22. mars 2000 på Sepang International Circuit i Malaysia. Det var det syttende og siste løpet i Formel 1-sesongen 2000.

## Klassifisering
### Løpet

**Noter til tabellen:**
# Dette var det siste F1-løpet til Johnny Herbert og Pedro Diniz.

## Referanser
KV (stridsvogn)

**KV** eller Kliment Vorosjilov stridsvogn var en serie med sovjetiske tunge stridsvogner, oppkalt etter den sovjetiske politikeren og forsvarskommissæren Kliment Vorosjilov. KV stridsvognen ble blant annet brukt i vinterkrigen mot Finland i 1939-1940 og ved den tyske invasjonen i 1941, Operasjon Barbarossa, hadde Sovjetunionen om lag 500 KV-stridsvogner. De var klart overlegne de stridsvognene tyskerne benyttet i første fase av invasjonen.
SMK (stridsvogn)

**SMK** (Sergius Mironovitch Kirov)) var en prototyp på en stridsvogn utviklet av Sovjetunionen før andre verdenskrig. Stridsvognen SMK var blant de prototypene som konkurrerte om å etterfølge den lite pålitelige T-35 og SMK ble utprøvd av sovjetiske styrker under vinterkrigen mot Finland. Den tunge stridsvognen KV ble valgt og SMK ble ikke satt i serieproduksjon.
Vukovar-Srijem

**Vukovar-Srijem** *([[kroatisk]]: Vukovarsko-srijemska županija)* er et fylke i Kroatia, mellom elvene Donau og Sava. Det ligger helt øst i regionen Slavonia i det historiske området Srem (Srijem), og grenser mot nabolandene Serbia i nørdøst og Bosnia-Hercegovina i sør. I nordvest grenser det til fylket Osijek-Baranja og i vest til Brod-Posavina. Fylkeshovedstaden er Vukovar, andre større byer er Vinkovci, Županj, Otok og Ilok.

Fylket er nesten 2&nbsp;450 km² stort, og består av lavt alluvialt sletteland, ved elvene Donau og Sava.

Historisk er området et meget viktig funnsted for neolittisk kultur, dette var en korridor for folkevandringer og forflytning mellom Sørøst-Europa og Sentral-Europa i årtusener. Mange historiske bygninger fra moderne tid ble ødelagt i Jugoslavia-krigene på 1990-tallet.

## Demografi
Vukovar-Srijem hadde i 2001 en serbisk minoritet på 15,5%, resten er overveiende kroater, men også noe ungarere (1%) og mindre grupper.

Fylket var åsted for harde kamper under krigene på Balkan, som startet her i 1993 mellom Serbia og Kroatia. Dette førte til flyktningstrømmer under og etter krigen.

## Byer og kommuner

Vukovar-Srijem fylke er administrativt inndelt i 5 bykommuner og 25 landkommuner.

### Byer

### Kommuner
Pål Benum

**Pål Sverre Benum** (født 3. august 1935 i Verdal i Trøndelag, død 23. september 2021) var en norsk professor i medisin som var spesialist i ortopedi og tilknyttet Ortopedisk avdeling ved St. Olavs hospital. Han var også langdistanseløper og OL-deltaker i 1964.

Benum studerte medisin ved Universitetet i Oslo og Universitetet i Bergen. Han ble spesialist i i ortopedi i 1974 og avla den medisinske doktorgrad (dr.med.) samme år. Benum ble professor ved Det medisinske fakultet ved Norges teknisk-naturvitenskapelige universitet i 1982, og avdelingsoverlege ved Regionsykehuset i Trondheim hvor han bygget opp ortopedisk avdeling til å bli landsledende med sterkt fokus på forskning. I 1990-årene startet han et stort prosjekt med utvikling av individtilpassede proteser. Han introduserte også nye operasjonsmetoder.    

Benum publiserte et betydelig antall artikler innen ortopedisk kirurgi. Han var også sterkt involvert i faglig organisasjonsarbeid og var president i Norsk ortopedisk forening 1976–80 hvor han ble utnevnt til æresmedlem i 1998. Han var også leder av Spesialitetsforeningen for ortopedi og president i Nordisk ortopedisk forening 1984–86, hvor han ble utnevnt til æresmedlem i 2010. Benum ble pensjonist i 2005, men fortsatte som professor emeritus for å fullføre pågående prosjekter. 

Benum ble i 2006 utnevnt til ridder av 1. klasse av St. Olavs Orden.

Som langdistanseløper deltok Benum under sommer-OL for Norge i 1964 i Tokyo med 19.-plass på 10&nbsp;000 meter.

I tenårene konkurrerte Benum i hurtigløp på skøyter (i sesongene 1949/50-1954/55) først for Verdal IL og senere for Steinkjer IL.

## NM-medaljer i friidrett

## Referanser




## Eksterne lenker
*
Warren Paoa Kealoha

**Warren Paoa Kealoha** (1904–1972) var en amerikansk svømmer som deltok i de olympiske leker 1920 i Antwerpen og 1924 i Paris.

Kealoha ble olympisk mester i svømming under OL 1920 i Antwerpen. Han vant 100 meter ryggsvømming med tiden 1.15,2. Fire år senere, under OL 1924 i Paris vant han samme distansen med tiden 1.13,2 nytt olympisk rekord.

## OL-medaljer
* 1920  Antwerpen -  **Gull** i svømming, 100 meter rygg 
* 1924  Paris -  **Gull**  i svømming, 100 meter rygg

## Referanser


## Eksterne lenker
*
Dato-tids-gruppe

**Dato-tids-gruppe** (**DTG**) er en NATO-standard for representasjon av dato og klokkeslett eller en angivelse av dato og klokkeslett i henhold til denne standarden.

Representasjonen starter med seks sifre, fulgt av et suffiks som angir tidssonen, og tre bokstaver som angir måneden.  Ytterligere to sifre kan brukes til å angi årstallet.

De to første sifrene angir dag i måneden; de to neste angir klokketimen; det tredje paret av sifre angir minuttet.  Tidssonen angis i forhold til UTC; *Z* angir selve UTC; *A*­–*I*,*K*–*M* angir UTC+1 til UTC+12; *N*–*Y* angir UTC-1 til UTC-12; *J* angir lokal tid.  Månedene angis med de tre første bokstavene fra deres respektive engelske navn, og året, om det er oppgitt, angis med de siste to sifrene fra årstallet.

DTG-en står normalt plassert i headingen på en beskjed; den kan, dersom den er unik for hver beskjed, bli brukt som identifikasjon på hver beskjed. 

I Norge er også DTG benyttet i fellessambandet hos nødetatene; den forekommer da i forkortet utgave der måned og år ikke er tatt med.

## Se også
* ISO 8601

## Referanser


## Eksterne lenker
*
T-100

**T-100** var en sovjetisk tung stridsvogn utviklet i årene 1938–1939 og forløperen for KV-stridsvognen. Stridsvognen hadde to kanontårn og var beregnet for å trenge gjennom tung fiendtlig motstand. T-100 stridsvognen ble blant annet prøvd ut i vinterkrigen mot Finland i årene 1939–1940, men ble ikke satt i serieproduksjon da den var underlegen KV-stridsvognen.
Stari Grad

**Stari Grad** (norsk: «Gamlebyen») er en sentrumsbydel og en av de 17 kommunene i hovedstadsregionen Beograd i Serbia. Bydelen har 55,543 innbyggere (2002), og utgjør 7 km² av Beograd storkommune. Bydelen utgjør sentrumsområdet med gamle gatebebyggelser, forretningsstrøk og gågater, samt kastellet Kalemegdan mot vest. 

Kommunen strekker seg vestover ned til bredden av Sava og Donau, hvor nabokommunen Novi Beograd begynner i vest og Zemun nordover. I Stari Grad finner vi også det nye og gamle parlamentet, sentraltorget *Trg Republike*, og en rekke hoteller og forretningskomplekser. Det pittoreske nabolaget Skadarlija er en turistmagnet.

Befolkningen har gått sterkt tilbake etter krigen, i takt med at byen vokser og flere foretrekker forstedene i øst og vest. Folketallet har utviklet seg slik:
*1961 – 96,517 
*1971 – 83,742 
*1981 – 73,767 
*1991 – 68,552 
*2002 – 55,543 

Kommunen ble formelt opprettet ved en sammenslåing i 1957. Økonomien baserer seg på handel og turisme. Universitetet i Beograd har noen fakulteter i sentrum.

## Referanser